Kenimex rayonı

Kenimex rayonı - Nawayı wálayatında jaylasqan aymaq. Rayon orayı Konimex qalası. Tariyxı Kenimex rayonı 1925-jılı 29-yanvarda wálayatlardan óz aldına Rayon dep jaratılǵan. 1926-jılı 29-sentyabrda jańa aymaq bólistiriw ótkerilip Kenemek rayonı óz aldına qazaq-qaraqalpaq rayonı dep dúzildi. Kenemek rayonı avtonom status almaǵan bolsa da hújjetlerde ózerk rayon delingen. 1938-jılı Buxara wálayati quramına kirdi. 24-Jeddi (dekabr) 1962-jılı basqa rayonǵa qosıp jibergen, 1965-jılı qaytadan rayon bolıp tiklendi. 1982-jılı Nawayı wálayatı quramına beriledi. 1988-1992-jılları Buxara wálayatı quramına kirgen. 2018-jılı Kenimex rayonı quramına Buxara wálayatınıń Ǵıjdıwan rayonı quramınan 100,51 km kv jer beriledi. Xalqı 2021-jılǵı maǵlıwmatlar boyınsha Qenimex rayonı Xalq sanı 36 200 adam. Qenimex rayonında hár túrli millet wákilleri jasaydı, bıraq eń kóp úshlik bul Qaraqalpaq Qazaq hám ózbek milletleri. Tili Kenimex rayonında 1926-jıldan baslap mektepler uluwma bilimlendiriw sisteması qaraqalpaq, qazaq hám ózbek tillerinde alıp barılǵan, bıraq 1936-jılı qaraqalpaq tili sabaqlıqtan alınǵan hám qaraqalpaq mektepleri jawılǵan, al qaraqalpaqlar bolsa bilimlendiriwdi qazaq hám ózbek tilinde alıwǵa májbúr bolǵan.